ZAPISNIK
	24. sjednice Vijeća Mjesnog odbora Horvati – Srednjaci, održane 11. svibnja 2023. u prostorijama Mjesnog odbora Horvati - Srednjaci, Horvaćanska cesta 54, s početkom u 18:30 sati.

NAZOČNI ČLANOVI VIJEĆA: Marko Fuček, Goran Koić, Sven Nemet, Tomislav Nakić-Alfirević, Tibor Lugar, Ana Vasung, Paula Došen, Tatjana Jonjić
NENAZOČNI ČLANOVI VIJEĆA: Vladimir Morić
Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung
Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 23. sjednice Vijeća, održane 17. travnja 2023.
	Predsjednik predlaže da se iz dnevnog reda izostavi točka: 
	3. Davanje mišljenja na prometni elaborat „Dopuna semaforizacije na Horvaćanskoj cesti  	    od ulice Srednjaci do ulice Svilokvići“
	Vijeće jednoglasno prihvaća promjenu dnevnog reda i utvrđuje dnevni red:

DNEVNI RED:
1. Promet u I. Loparskoj ulici
2. Davanje mišljenja na prijedlog postave zaštitnih stupića u Kikićevoj ulici 
kod kbr. 4 i 16 
3. Pitanja, prijedlozi i obavijesti

[bookmark: __DdeLink__36396_2827627928]Ad 1. Promet u I. Loparskoj ulici
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave, sa 7 glasova ZA i 1 glas SUZDRŽAN donosi

Z A K LJ U Č A K
	o prometu u I. Loparskoj ulici
1. Vijeće Mjesnog odbora Horvati - Srednjaci razmatralo je prijedlog predsjednika Vijeća vezano za problem kretanja pješaka u I. Loparskoj ulici zbog nepropisno parkiranih vozila na nogostupu.
2. Vijeće predlaže uspostavljanje pješačkog hodnika pomoću elastičnih stupića od pješačkog prijelaza južno do dječjeg vrtića radi omogućavanja nesmetanog i sigurnog kretanje pješaka.
3. Ovaj zaključak dostavlja se Vijeću Gradske četvrti Trešnjevka-jug.

Ad. 2. Davanje mišljenja na prijedlog postave zaštitnih stupića u Kikićevoj ulici kod kbr. 4 i 16 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova ZA i 1 glas SUZDRŽAN donosi


Z A K LJ U Č A K
	postavi zaštitnih stupića u Kikićevoj ulici 4 i 16
1. Vijeće Mjesnog odbora Horvati - Srednjaci razmatralo je podnesak Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano za davanje mišljenja o postavi zaštitnih stupića u Kikićevoj ulici 4 i 16.
2. Vijeće je suglasno sa prijedlogom postave zaštitnih stupića na predmetnoj adresi.
3. Ovaj zaključak dostavlja se Vijeću Gradske četvrti Trešnjevka-jug.
Ad 3. Pitanja, prijedlozi i obavijesti
[bookmark: __DdeLink__3040_3055354630]	Član Vijeća Goran Koić ponovno izvještava o pritužbi osoba s invaliditetom o kretanju u ulici Majstora Radovana 10 zbog vozila koja su parkirana uz garaže. Vijeće predlaže da se za početak parkiranim automobilima ostavi poruka sa zamolbom da uklone automobile. 
	Članica Vijeća Tatjana Jonjić upozorava da su klamerice ispred Doma Zdravlja previše izvučene na pješačku stazu i po mraku se ne vide pa bi moglo doći do nezgoda. Pita mogu li se nekako obilježiti da budu vidljive u mraku. Predsjednik odgovara da će provjeriti kako se klamerice mogu obilježiti.
 Budući da više nitko ne traži riječ, predsjednik konstatira da je dnevni red iscrpljen te zaključuje sjednicu.

Dovršeno u 19:02

KLASA: 024-08/23-003/955
URBROJ: 251-13-11-15/005-23-2
Zagreb, 11. svibnja 2023.

Zapisnik sastavila: 
Ana Vasung

  Predsjednik
Vijeća Mjesnog odbora
Horvati – Srednjaci

[bookmark: _GoBack]Tomislav Nakić-Alfirević, v.r.
